John Moses Browning

**John Moses Browning** (1855–1926) var en amerikansk våpendesigner og oppfinner som oppfant og utviklet en mengde våpen, patroner og våpenmekanismer, mange som fremdeles brukes rundt om i verden.

## Oppfinnelser
John Browning er en av de viktigste menn innenfor utvikling av moderne full-automatiske og semi-automatiske våpen. Han er kreditert hele 128 våpenpatenter, den første var for en enkelskuddsrifle og er datert 7. oktober 1879. En meget viktig oppfinnelse er hans sleidekonstruksjon for pistol som er på nesten alle moderne semi-automatiske pistoler, utviklet rundt år 1890 og introdusert på Colt og Fabrique Nationale (FN) sine pistoler, som for eksempel M1911. Han oppfant også den første gassopererte maskingeværet, Colt Browning Modell 1895 «Potato digger». Andre suksessfulle design inkluderer Browning .50 kaliber maskingevær, Browning Automatic Rifle, og en grunnleggende ny semi-automatisk hagle, Browning Auto-5.

## Historie
Browning var mormon og hans far var en mormonpionér som reiste til Utah og etablerte et våpenverksted i Ogden i 1852. Fra 1883 arbeidet Browning i partnerskap med Winchester Repeating Arms Company hvor han designet en serie med rifler og hagler, blant annet Winchester modell 1887 og 1897 hagler og bøyleriflene 1886, 1892, 1894 og 1895, flesteparten er fremdeles (2007) i produksjon i en form eller annen. 

I november 1926, mens han arbeidet på en ny selvladende design for Fabrique Nationale i Liège, døde han av hjertefeil. Pistolen han arbeidet på ble fullført i 1935 av den belgiske designeren Dieudonne Saive og utgitt som Fabrique Nationale GP35, eller mer populært Browning Hi-Power.

Inntil hans død designet han våpen for Colt, Remington Arms, hans eget firma Browning Arms Company, samt FN i Belgia.

## Produkter

**Noen av de viktigste våpen:**

**Maskingevær:**
* Colt-Browning M1895 
* Browning M1917 vannavkjølt maskingevær
* Browning M1919 luftavkjølt maskingevær
* Browning Automatic Rifle (BAR) M1918
* M2 Browning mitraljøse .50-kaliber tungt maskingevær 1921
**Pistoler:**
* FN Modell 1900
* Colt M1900
* Colt M1902
* FN Modell 1903
* Colt M1903 Pocket Hammer 
* Colt M1903 Pocket Hammerless 
* Colt M1905, den første .45 ACP
* Colt M1908 lommepistol 
* Colt M1908 Pocket Hammerless 
* FN Modell 1910
* Colt M1911, den første .45 ACP militære pistol
* Browning Hi-Power
**Rifler:**
* Remington M8 (1906), semi-auto rifle
* Winchester Modell 1894 lever-action rifle
**Hagler:**
* Winchester Modell 1887 lever-action hagle
* Winchester Modell 1897 pumpehagle
* Browning Auto-5 semi-auto hagle
**Patroner:**
* .25 ACP
* 7,65 x 17 mm Browning (.32 ACP)
* .38 ACP
* 9mm Browning Long
* .380 ACP
* .45 ACP
* .50 BMG

## Bilder

### Pistoler

|Colt M1900
|Colt M1902
|Colt M1903 PHL
|Colt M1903
|Colt M1908 PHL
|Colt M1908 
Fil:M1911a1.jpg|Colt M1911
|FN Modell 1900
|Browning Baby
|Browning Nomad
|FN Modell 1922
|Browning Hi-Power


### Hagler

|Winchester Modell 1897


### Maskingevær

Fil:Polish-soviet war 1920 Polish defences near Milosna, August.jpg|Colt-Browning M1895
Fil:Browning1917.jpg|Browning M1917
Fil:Machine gun BAR 1.jpg|Browning Automatic Rifle 
Fil:Browning Model 1919A6 machine gun left side view.jpg|Browning M1919


## Referanser